**Д О Г О В О Р**

Днес, ...………. 2018 г., в гр. София, между **СТОЛИЧНА ОБЩИНА** ул. „Московска” №33, представлявана от **Евгени Иванов Крусев – заместник-кмет на Столична община** (възложител, съгласно заповед № СОА17-РД09-78/17.01.2017г. на кмета на Столична община), **БУЛСТАТ 000696327,** наричана за краткост **ВЪЗЛОЖИТЕЛ**, от една страна

и

от друга страна **……………………… ЕИК ………………,** представлявано от …………………………………**,** със седалище и адрес на управление ……………………….**,** наричан за краткост **ИЗПЪЛНИТЕЛ,**

в изпълнение на Решение за класиране ………………………. на Заместник кмета на Столична община /Процедурата е открита с Решение ……………………. г., Вписана в РОП под № ……………………/ и на основание чл. 112, ал.6 във връзка с чл.18, ал.1, т.1 от ЗОП.

се сключи настоящия договор за следното:

**І. ПРЕДМЕТ НА ДОГОВОРА**

**Чл. 1 (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извършва на територията на Столична община – … зона, включваща райони “…“ дейностите по поддържане и текущ ремонт на уличната мрежа и пътните съоръжения.

1. за посочените в списък Приложение 6 улици и булеварди поддържането се осъществява на база показатели на изпълнение в зависимост от определеното в Приложение 6 от настоящия договор ниво на поддържане. **ИЗПЪЛНИТЕЛЯТ** се задължава да извърши всички дейности, необходими с оглед постигането на изискуемите от **ВЪЗЛОЖИТЕЛЯ** стандарти на изпълнение и качеството на състоянието на пътя, определени от нивото на поддържане.
2. за цялата останала част от уличната мрежа, включена в обхвата на зоната и извън списъка по Приложение 6, **ИЗПЪЛНИТЕЛЯТ** се съгласява да извършва дейностите по поддържане и текущ ремонт на база конкретни възлагания при необходимост.

**(2)** В обхвата на дейностите по ал. 1 се включват:

1. дейностите по текущ ремонт и поддържане на пътните настилки /в т.ч. и тротоарите/ на цялата улична мрежа в границите на определената с договора зона на територията на Столична община;
2. дейностите по текущ ремонт и поддържане на пътните съоръжения - мостове, пасарелки, водостоци и пешеходни подлези на територията на зоната;
3. ремонтно-възстановителните дейности при аварийни ситуации, целящи незабавно възстановяване (в срок до 24 часа) на минималното ниво на обслужване след възникване на аварийни ситуации (пропадания, срутвания, изравяния, разрушение на мостови съоръжения, и др.);
4. съпътстващи поддържането дейности, представляващи условие, следствие или допълнение към него като:

**а)** доставка и влагане на необходимите и съответстващи на техническите спецификации строителни материали и строителни продукти;

**б)** извършване на необходимите изпитвания и лабораторни изследвания;

**в)** отстраняване на проявени дефекти през гаранционните срокове, определени с договора за възлагане на обществената поръчка.

**(3)** Извън обхвата на дейностите по ал. 1 са дейностите по поддържане на светофарните уредби и прилежащата им инфраструктура, както и зимно поддържане.

**(4)** В обхвата на булеварди и улици с локални платна се включват и локалните платна, освен изрично упоменатите в Приложение 6.

**Чл. 2 (1)** За целите на настоящия договор поддържането на пътя е дейност по осигуряване на необходимите условия за непрекъснато, безопасно и удобно движение по него през цялата година.

**(2)** В зависимост от целите, за които се осъществява, поддържането може да бъде превантивно и текущо /рутинно/.

1. Превантивното поддържане включва следните видове дейности:

- затваряне на повърхностни пукнатини по повърхността на пътната настилка;

- възстановяване носещата способност на пътната основа чрез студено рециклиране;

- полагане на нов износващ пласт (пренастилане);

- пренастилане на тротоарни настилки с унипаваж и/или асфалтобетон и/или други настилки одобрени от Възложителя;

- направа на повдигнати пешеходни пътеки и изкуствени неравности;

- възстановяване на износващия пласт на пътната настилка чрез горещо рециклиране;

- провеждане на периодични оздравителни дейности по конструкцията на пътните принадлежности (еластични огради, парапети на съоръжения, и др.);

- ремонтни и възстановителни работи по конструкцията на пътните съоръжения.

1. Текущото поддържане включва следните видове дейности:

- почистване и отстраняване на отделни повреди по пътното платно;

- ремонт на отделни разрушения по пътното платно – дупки, пукнатини, пропадане, обрушени ръбове и др.;

- отстраняване на отделни деформации – вълни, коловози и други неравности;

- почистване и отстраняване на отделни повреди по тротоарните настилки;

- ремонт на отделни разрушения по тротоарните настилки - дупки, пукнатини, пропадане;

- отстраняване на отделни повреди по повдигнати пешеходни пътеки и изкуствени напречни неравности ;

- рекордиране и/или възстановяване на разрушени отводнителни съоръжения – улични оттоци, ревизионни шахти, отводнителни тела при повдигнати пешеходни пътеки и канавки;

- ремонт и запълване на фуги на пътни съоръжения;

- почистване и/или възстановяване на берми, укрепителни и подпорни стени и други укрепващи съоръжения;

- почистване на водостоци, мостове и техните отвори от кал и наносни материали.;

- боядисване на стоманени конструкции на мостове, парапети, еластични огради и др.;

- подравняване, профилиране, почистване и оформяне на банкети;

на отделни места;

- геодезическо заснемане и нанасяне в програмата за база данни на СО всички ремонти по пътните и тротоарните настилки.

**II. СРОК НА ДОГОВОРА**

**Чл. 3 (1)** Настоящият договор влиза в сила от датата на регистрационния индекс и е със срок на действие до изпълнение на всички задължения на страните по него.

**(2)** Дейностите, представляващи предмет на настоящия договор, ще се изпълняват за срок от **48 /четиридесет и осем/** месеца, считано от датата на регистрационния индекс на договора.

**III. ЦЕНИ И НАЧИН НА ПЛАЩАНЕ**

**Чл. 4 (1)** За извършването на дейностите по чл. 1, ал. 1, т. 1 **ВЪЗЛОЖИТЕЛЯТ** заплаща на **ИЗПЪЛНИТЕЛЯ** ежемесечно възнаграждение в размер на … /…./ лева без ДДС или … /…/лева с ДДС въз основа на одобрен от **ВЪЗЛОЖИТЕЛЯ** месечен отчет, изготвен от **ИЗПЪЛНИТЕЛЯ**.

**(2)** **ВЪЗЛОЖИТЕЛЯТ** заверява месечния отчет в срок до 10 дни от съставянето на двустранно подписан от представител на **ВЪЗЛОЖИТЕЛЯ, упражняващ контрол** и **ИЗПЪЛНИТЕЛЯ** протокол за месечна инспекция.

**(3)** Плащането се извършва в 30-дневен срок след представянето на фактура на база заверения от **ВЪЗЛОЖИТЕЛЯ** отчет.

**(4)** Предложеното ежемесечно възнаграждение включва всички разходи за привеждане на улиците и булевардите, посочени в списък Приложение №6, необходими за постигане на определеното ниво на обслужване.

**(5)** Възнаграждението по чл. 4, ал. 1 се редуцира в случаите по чл. 6, ал. 7 с размера на сумата/сумите, посочени в допълнителните споразумения за изключване на улици или съоръжения от списъка - Приложение 6, респективно с размера на сумите, определени от **ВЪЗЛОЖИТЕЛЯ** по реда на чл. 6, ал. 9.

**(6)** За извършването на дейностите по чл. 1, ал. 1, т. 2 от настоящия договор **ВЪЗЛОЖИТЕЛЯТ** извършва плащания в съответствие и в рамките на разчетените в годишния бюджет на **ВЪЗЛОЖИТЕЛЯ** средства за съответната година и за съответната зона.

**(7)** **ВЪЗЛОЖИТЕЛЯТ** уведомява **ИЗПЪЛНИТЕЛЯ** за приблизителната годишна стойност на дейностите по чл. 1, ал. 1, т. 2, в 15 /петнадесет/ дневен срок от получаване на годишните програми за текущ ремонт от районните администрации на Столична община.

**(8)** Заплащането на дейностите по чл. 1, ал. 1, т. 2 се извършва за количество на действително извършените и приети работи по договорените единични цени, посочени в Приложения от 1 до 5, които са неразделна част от настоящия договор, въз основа на акт за установяване на извършени СМР, съставен между представител на **ВЪЗЛОЖИТЕЛЯ, упражняващ контрол** и **ИЗПЪЛНИТЕЛЯ**, сметка 22 и оригинал на фактура.

**(9)** Количествата на действително извършените работи се доказват със схеми или по друг указан от **ВЪЗЛОЖИТЕЛЯ** начин.

**(10)** Посочените в приложенията към настоящия договор цени включват всички необходими разходи на **ИЗПЪЛНИТЕЛЯ** за изпълнение, включително но не само тези за материали, подготовка на ремонтните дейности, работната ръка, депонирането на строителни отпадъци, извънреден труд, застраховка и всички други разходи.

**(11)** Допълнително възникнали и възложени нови видове СМР, извън обхвата на чл.1, ал.2 и чл.2, се договарят с констативен протокол между представител на **ВЪЗЛОЖИТЕЛЯ, упражняващ контрол** и **ИЗПЪЛНИТЕЛЯ**  и се разплащат по утвърдени анализни цени, съставени при следните елементи на ценообразуване:

- Часова ставка – … лв. / час;

- Допълнителни разходи върху труда - … %;

- Допълнителни разходи върху механизацията - … %;

- Доставно – складови разходи - … %;

- Печалба – … %;

и цени на материалите и механизацията съгласно Приложение 4 и Приложение 5.

Разходните норми за труд и механизация се залагат в договорените единични цени, съгласно УСН и ТНС. Ако някои видове работи липсват в тези норми, се прилагат “Билдинг мениджър” или Местни норми;

Цените на материали, непосочени в предложението, се доказват с фактури и не трябва да надвишават цените на производители или официални дистрибутори.

**(12)** Единичните фирмени цени от ценовото предложение, неразделна част от настоящия договор, не могат да се променят за срока на договора, освен в случаите предвидени в Закона за обществените поръчки.

**(13) ВЪЗЛОЖИТЕЛЯТ** заплаща извършените СМР по чл. 1, ал. 1, т. 2 в срок до 30 (тридесет) дни от представяне на оформените разплащателни документи по чл. 4, ал. 8 от настоящия договор.

**(14) ВЪЗЛОЖИТЕЛЯТ** осъществява всички плащания по този договор по следната банкова сметка на **ИЗПЪЛНИТЕЛЯ:**

**IBAN:** **...**

**BIC: …**

**(15)** При промяна на банковата сметка **ИЗПЪЛНИТЕЛЯТ** уведомява незабавно **ВЪЗЛОЖИТЕЛЯ**. При липса на незабавно уведомяване, плащането по сметката се счита за валидно извършено.

**IV. ОРГАНИЗАЦИЯ НА РАБОТАТА ПО ИЗПЪЛНЕНИЕ НА ДОГОВОРА**

**Чл. 5 (1)** Дейностите по чл. 1, ал. 1, т. 2 се възлагат от **ВЪЗЛОЖИТЕЛЯ** на **ИЗПЪЛНИТЕЛЯ** с годишни, срочни, допълнителни и извънредни задания, с които се определят и сроковете за изпълнение.

1. *Годишните задания* се представят на **ИЗПЪЛНИТЕЛЯ** след подписване на договора за първата година и в срок до 30.01 за всяка следваща.
2. *Срочни задания* се възлагат на ИЗПЪЛНИТЕЛЯ за изпълнение с конкретно посочен срок за приключване на строително-монтажните работи и срок за предаване документацията за приемане на обекта при ВЪЗЛОЖИТЕЛЯ.
3. *Допълнителните задания* се представят на **ИЗПЪЛНИТЕЛЯ** по всяко време, но в срок не по-малък от 2 работни дни преди началото на работите.
4. *Извънредните задания* се представят на **ИЗПЪЛНИТЕЛЯ** в случай на бедствия, аварии и други непредвидени ситуации, пряко свързани с безопасността на движението. Извънредните задания могат да се възлагат и устно до получаване на писмено задание до изпълнителя. При възлагане на извънредно задание, **ИЗПЪЛНИТЕЛЯТ** е длъжен да започне изпълнение незабавно и да приключи в рамките на посочен от **ВЪЗЛОЖИТЕЛЯ** оптимален срок.

**(2)** **ИЗПЪЛНИТЕЛЯТ** извършва дейностите по чл. 1, ал. 1, т. 2 от настоящия договор съгласно определените от **ВЪЗЛОЖИТЕЛЯ** срокове, изискванията на техническата спецификация и предложението за изпълнение от страна на **ИЗПЪЛНИТЕЛЯ,** неразделна част от договора.

**(3)** Срокът запредаване на документацията за приемане на обекти по задания от страна на **ИЗПЪЛНИТЕЛЯ** към **ВЪЗЛОЖИТЕЛЯ** е **45 календарни дни от датата на приключване на строително-монтажните работи**.

**(4)** Крайният срок за приемане на извършените дейности по чл. 1, ал. 1, т. 2 от **ВЪЗЛОЖИТЕЛЯ** и представяне на фактура от страна на **ИЗПЪЛНИТЕЛЯ** е **55 календарни дни от датата на окончателното приключване на строително-монтажните работи по задания.**

**(5)** Приемането и предаването на всяка документация, свързана с приемането на извършените дейности по задания,следва да бъде документирана с **приемо-предавателен протокол.**

**Чл. 6 (1)** Определеното в Приложение 6 ниво за поддръжка на посочените в Приложение 6 улици и булеварди следва да бъде постигнато от **ИЗПЪЛНИТЕЛЯ** в рамките на 3 /три/ месечен гратисен период, който започва да тече от датата на регистрационния индекс на договора.

**(2)** В рамките на гратисния период **ИЗПЪЛНИТЕЛЯТ** следва да приведе обектите от списъка - Приложение 6 на съответното ниво на поддържане при строго спазване на определения срок за всеки от индикаторите за изпълнение, така както са посочени в  **ИЗИСКВАНИЯ КЪМ ИЗПЪЛНЕНИЕТО ПРИ ПОДДЪРЖАНЕ, БАЗИРАНО НА ПОКАЗАТЕЛИ НА ИЗПЪЛНЕНИЕ.** Веднага след изтичане на гратисния период за съответните показатели и елементи от изискването за изпълнение, ще се съблюдават изискванията за изпълнение, базирано на договорените показатели.

**(3)** За времето на гратисния период **ВЪЗЛОЖИТЕЛЯТ** заплаща на **ИЗПЪЛНИТЕЛЯ** възнаграждението по чл. 4, ал. 1 от настоящия договор.

**(4)** Не по-късно от 7 дни от подписването на договора, **ИЗПЪЛНИТЕЛЯТ** трябва да изготви и предостави на **ВЪЗЛОЖИТЕЛЯ** „Програма за изпълнение на договора”, показваща последователността на извършването на работните дейности по договора. Когато е необходимо, **ИЗПЪЛНИТЕЛЯТ** се задължава да актуализира и преразгледа програмата, без да променя „Времената за приключване на възстановяване/ремонт” за различните дейности, като се задължава да предоставя всички извършени промени на **ВЪЗЛОЖИТЕЛЯ**.

**(5)** Дейности по поддържане са дейностите, необходими за поддържането на уличната мрежа в съответствие с Нивото на поддържане. Тези дейности следват дейностите по възстановяване/ремонт и за тях се заплащат ежемесечни фиксирани суми по време на целия период на действие на договора.

 **(6)** След преценка и по писмено мотивирано предложение на **представител на ВЪЗЛОЖИТЕЛЯТ, упражняващ контрол,** че по отношение на определена улица/улици или части от такива, посочени в списъка - Приложение 6 е наложително извършването на основен ремонт по капиталова програма, и след писмено одобрение на **ВЪЗЛОЖИТЕЛЯТ**, тази улица/улици/част от улица се изключват от списъка - Приложение 6 и за нея **ИЗПЪЛНИТЕЛЯТ** не дължи поддръжка. **ВЪЗЛОЖИТЕЛЯТ може сам да изключва** определена улица/улици или части от такива, посочени в списъка - Приложение 6.

**(7)** Изключването на улица на основание чл. 6, ал. 6 се извършва с допълнително споразумение между страните по настоящия договор, с което се определя и размера на сумата, с която ще бъде редуцирано ежемесечното плащането по чл. 4, ал. 1 от договора, като този размер се съобразява с ценовото предложение на **ИЗПЪЛНИТЕЛЯ.**

**(8)** В случай, че **ИЗПЪЛНИТЕЛЯТ,** откаже да подпише споразумението по чл. 6, ал. 7, **ВЪЗЛОЖИТЕЛЯТ** има право едностранно да намали ежемесечното плащане по чл. 4, ал. 1 със сума, равняваща се

по размер на цената за поддържане на съответната улица/улици/част от улица, посочена в ценовото предложение на **ИЗПЪЛНИТЕЛЯ.**

**Чл. 7 (1)** **ИЗПЪЛНИТЕЛЯТ** през целия период на изпълнение на договора ще поддържа система, която гарантира, че работните методи и процедури са подходящи и безопасни по всяко време и не представляват ненужни рискове и опасности за здравето, безопасността и собствеността на работниците и служителите, наети от него или някой от неговите подизпълнители, на ползвателите на пътя, на хората, живеещи в близост до пътя.

**(2) ИЗПЪЛНИТЕЛЯТ** е длъжен да създаде в рамките на собствената си организационна структура и в съответствие с предложената от него оферта за участие в обществената поръчка, определен екип с квалифициран персонал, чиято задача е непрекъснато да се проверява степента на спазване на необходимото Ниво на поддържане от страна на **ИЗПЪЛНИТЕЛЯ.** **ИЗПЪЛНИТЕЛЯТ** определяРъководител на екипа.

**(3)** Екипът е отговорен за предприемане на изпитването на качеството, необходимо за възстановителните, подобрителните и спешните дейности.

**(4)** Екипът също така отговаря за дейностите по събиране и представяне на информацията необходима на **ИЗПЪЛНИТЕЛЯ** за нужните документи съгласно договора и спецификациите.

**(5)** Екипът отговаря за поддържането на подробно и пълно познаване на състоянието на пътя и за осигуряване на Ръководителя на екипа на цялата информация, необходима за ефективно управление и поддържане на пътя.

**(6)** Екипът извършва, в тясно сътрудничество с **ВЪЗЛОЖИТЕЛЯ**, проверка на Нивото на поддържане.

**(7)** Ръководителят на екипа представлява и действа от името на **ИЗПЪЛНИТЕЛЯ**, по време на целия период на договора и предава на **ВЪЗЛОЖИТЕЛЯ** всички съобщения, инструкции, информация на **ИЗПЪЛНИТЕЛЯ,** предвидени в договора. Ръководителят на екип отговаря за ежедневното управление на Работните дейности и Услуги, които ще бъдат предоставени по силата на договора от името на **ИЗПЪЛНИТЕЛЯ**, и ще има правните и всички други правомощия да взема всички необходими решения, свързани с изпълнението на договора, като отговорността за всички установени щети и/или липси и несъответствия и наложени санкции и/или неустойки е на **ИЗПЪЛНИТЕЛЯ.**

**(8)** Всички уведомления, инструкции, информация и всички други съобщения, дадени от **ВЪЗЛОЖИТЕЛЯ** на **ИЗПЪЛНИТЕЛЯ** според договора се дават на Ръководителя на екип, а в негово отсъствие, на определен от него заместник.

**(9)** От подписването на договора до завършването му, Ръководителят на екип контролира всички дейности, извършвани на пътя от страна на **ИЗПЪЛНИТЕЛЯ** и присъства на пътя през нормалното работно време, освен когато е в отпуск, болест или отсъствие по причини, свързани с правилното изпълнение на договора. Всеки път, когато Ръководител на екипа отсъства, задълженията му се поемат от определен от него заместник.

**(10)** Замяната на членове на екипа за изпълнение на договора, определени от **ИЗПЪЛНИТЕЛЯ** в предложението за изпълнение**,** неразделна част от договора, е допустима след предварителното писмено съгласие на **ВЪЗЛОЖИТЕЛЯ,** само при наличие на непредвидени обстоятелства, настъпили след сключване на договора, които възпрепятстват съответните служители да изпълняват пълноценно задълженията си, и при условие че образованието, квалификацията и уменията на новите ръководни служители са еквивалентни или по-добри от тези на предишните.

**(11) ИЗПЪЛНИТЕЛЯТ** има право да променя на свой риск броя и квалификацията на работниците в съответствие с количествата и прилаганата технология на изпълняваните дейности по договора, само при наличие на непредвидени обстоятелства, настъпили след сключване на Договора, които налагат такава промяна, след като предварително писмено уведоми **ВЪЗЛОЖИТЕЛЯ**.

**(12) ВЪЗЛОЖИТЕЛЯТ** може да поиска от **ИЗПЪЛНИТЕЛЯ** да отстрани от изпълнение на дейности по договора ръководен служител или работник, който нарушава законови разпоредби или проявява некомпетентност при изпълнението на задълженията си. Отстраненото лице трябва да напусне обекта в 3-дневен срок от получаване на искането от **ИЗПЪЛНИТЕЛЯ**. След отстраняването, на това лице не може да бъде възлагано извършването на каквато и да е дейност по договора.

**(13)** Всички разходи, възникнали поради напускане, оттегляне или замяна на ръководен служител или работник на **ИЗПЪЛНИТЕЛЯ**, се поемат от **ИЗПЪЛНИТЕЛЯ**.

**Чл. 8 (1)** Контролът по изпълнението на договора се осъществява посредством месечни и постоянни инспекции, извършвани от представител на **ВЪЗЛОЖИТЕЛЯ, упражняващ контрол.\* ВЪЗЛОЖИТЕЛЯТ** може и сам да упражни контрол винаги, когато счете това за необходимо.

**(2)** Месечните инспекции са планирани предварително от представителя на **ВЪЗЛОЖИТЕЛЯ, упражняващ контрол.** Те могат да се провеждат през последната седмица на всеки месец и да бъдат с продължителност не повече от 3 /три/ дни. На инспекцията присъстват и представители на **ИЗПЪЛНИТЕЛЯ**. Основната цел на проверките е да позволи на представителя на **ВЪЗЛОЖИТЕЛЯ, упражняващ контрол** да провери дали **ИЗПЪЛНИТЕЛЯТ** поддържа поверения му обект на съответното Ниво на обслужване, съгласно изискванията на **ВЪЗЛОЖИТЕЛЯ**.

**(3)** Представителят на **ВЪЗЛОЖИТЕЛЯ, упражняващ контрол,** трябва да уведоми **ИЗПЪЛНИТЕЛЯ** за датата, часа и мястото, където проверка трябва да започне, най-малко 48 часа предварително. **ИЗПЪЛНИТЕЛЯТ** е задължен да присъства на датата, часа и мястото, определени от представителя на **ВЪЗЛОЖИТЕЛЯ, упражняващ контрол**.

**(4)** По време на месечната проверка представителят на **ВЪЗЛОЖИТЕЛЯ, упражняващ контрол,** подготвя протокол, който очертава общите условия за посещение на място, включително дата, присъстващи лица, всяко констатирано несъответствие, и наложена санкция от страна на представител на **ВЪЗЛОЖИТЕЛЯ, упражняващ контрол.** Протоколът се подготвя в три еднообразни екземпляра, по един за представителя на **ВЪЗЛОЖИТЕЛЯ, упражняващ контрол**, **ВЪЗЛОЖИТЕЛЯ- чрез дирекция „Транспортна инфраструктура“**  и **ИЗПЪЛНИТЕЛЯ** и се подписва от представителите на трите страни**.** Фактическото състояние се удостоверява чрез датирано видео заснемане. Изготвеният протокол се представя на **ВЪЗЛОЖИТЕЛЯ** за одобрение.

**(5)** При възникването на спорове между представителите на **ВЪЗЛОЖИТЕЛЯ** и **ИЗПЪЛНИТЕЛЯ** по отношение на констатациите, подлежащи на вписване в Протокола за месечната инспекция, представителят на **ИЗПЪЛНИТЕЛЯ** подписва същия с описание на дейностите за надлежното извършване, за които не е постигнато съгласие.

**(6)** В случай на несъгласие в срок от 24 часа **ИЗПЪЛНИТЕЛЯТ** има право да поиска извършването на втора инспекция. Повторна инспекция се извършва от лица от екипа на представителя на **ВЪЗЛОЖИТЕЛЯ, упражняващ контрол,** които не са участвали в първата инспекция.

**(7)** Разходите за повторна инспекция са за сметка на **ИЗПЪЛНИТЕЛЯ** и се приспадат от дължимото за месеца възнаграждение по чл. 4, ал. 1.

**(8)** В случай, че **ИЗПЪЛНИТЕЛЯТ** не поиска повторна инспекция в срока по чл. 8, ал. 6, се приема, че същият се е съгласил с констатациите в протокола, направени от представителя на **ВЪЗЛОЖИТЕЛЯ, упражняващ контрол**.

**(9)** В случай, че при повторна инспекция отново не бъде постигнато съгласие, **ВЪЗЛОЖИТЕЛЯТ** приема за достоверни отразените в протокола констатации на представителя**, упражняващ контрол.**

**(10)** В случай, че **ИЗПЪЛНИТЕЛЯТ** не се яви на определените дата, час и място или откаже да подпише протокола, това обстоятелство се отбелязва отпредставителя на **ВЪЗЛОЖИТЕЛЯ, упражняващ контрол,** който съставя протокола едностранно в присъствието на свидетел.

**(11)** Въз основа на резултатите от месечната инспекция, представителят на **ВЪЗЛОЖИТЕЛЯ, упражняващ контрол,** изготвя месечен отчет, придружен от доказателствен материал (видео заснемане и протокола от инспекцията). Месечният отчет се предоставя за одобрение на **ВЪЗЛОЖИТЕЛЯ.**

**(12)** Представителят на **ВЪЗЛОЖИТЕЛЯ, упражняващ контрол,** може да извършва проверки на нивото на поддържане като част от цялостната му работа, възложена му от **ВЪЗЛОЖИТЕЛЯ**. Той може да направи това по своя собствена инициатива, по всяко време и на всяка улица, булевард или съоръжение, включени в предмета на договора.

**(13)** В случай, че представителят на **ВЪЗЛОЖИТЕЛЯ, упражняващ контрол,** открие улици, булеварди или съоръжения, за които критериите за нивото на поддържане не са изпълнени, то представителя на **ВЪЗЛОЖИТЕЛЯ, упражняващ контрол,** е длъжен незабавно да уведоми **ИЗПЪЛНИТЕЛЯ** с нарочно изготвен в писмена форма уведомителен протокол, изпратен по факс или електронна поща на посочения съгласно договора от **ИЗПЪЛНИТЕЛЯ** адрес за кореспонденция, с цел да се даде възможност на **ИЗПЪЛНИТЕЛЯ** да предприеме действия по възстановяване на улицата в съответствие с нивото на поддържане, в посочен в уведомителния протокол срок.

**(14) ИЗПЪЛНИТЕЛЯТ** се задължава периодично да извършва за своя сметка проверки на Нивото на обслужване на пътя, включващи всички общи аспекти, които могат да бъдат оценени с прости методи, като например визуални проверки и измервания, които не се нуждаят от сложно оборудване.

**(15)** Всяка инспекция трябва да бъде документирани с протокол. Инспекциите трябва да включват проверка и доклад с констатации.

**(16)** Честотите на инспекциите за текущо и превантивно поддържане са: **поне веднъж на месец за** **нива А, Б и В, а по искане на ВЪЗЛОЖИТЕЛЯ може и на по-къси периоди от един месец.**

**Чл. 9 (1)** Качеството на използваните материали от страна на **ИЗПЪЛНИТЕЛЯ** за изпълнение на договора трябва да бъде в съответствие с изискванията от „Технически правила и изисквания за поддържане на пътищата” на Национална агенция „Пътна инфраструктура” от 2009 г. Качествените показатели на вложените материали, доставени от **ИЗПЪЛНИТЕЛЯ**, се удостоверяват със сертификат за качество и протоколи от изпитвания, извършени от акредитирана строителна лаборатория, неразделна част от отчета за месеца.

**(2)** Ако **ИЗПЪЛНИТЕЛЯТ** прецени, че трябва да се използват материали с по-високо качество от тези, посочени в спецификациите с цел да се гарантира спазването на договора, той може да използва такива по-добри материали, без да има право на по-високи цени или възнаграждения.

**(3)** Отговорността за качеството на използваните материали е изцяло на **ИЗПЪЛНИТЕЛЯ,** включително и когато същите са одобрени от **ВЪЗЛОЖИТЕЛЯ.**

**(4) ИЗПЪЛНИТЕЛЯТ** се задължава да извърши за своя сметка лабораторни и други изследвания, с които той трябва да провери дали материалите, които се използват са в съответствие със Спецификациите и да води регистър на тези тестове. Качествените показатели на вложените материали, доставени от **ИЗПЪЛНИТЕЛЯ,** се удостоверяват с протоколи от изпитвания, извършени от акредитирана строителна лаборатория. Протоколите са неразделна част от отчета за месеца.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 10 (1)** **ВЪЗЛОЖИТЕЛЯТ** се задължава:

1. В рамките на своите права да определя размерите на месечните плащания към **ИЗПЪЛНИТЕЛЯ,** въз основа на постигнатото ниво на поддържане.
2. Да заплаща договорените възнаграждения в договорените срокове.
3. Да упражнява цялостен и непрекъснат контрол върху качеството при изпълнение на работите.
4. Да отговаря писмено на искания на **ИЗПЪЛНИТЕЛЯ**, отнасящи се до допълнителни сведения, информации и данни свързани с изпълнението по предмета на договора
5. Да възлага със ***задания***работите по чл.1, ал.1, т.2.
6. Да осигури свой упълномощен представител, който да осъществява контрол при извършване на СМР и предаване на обекта и да уведоми изпълнителя в 10 дневен срок от сключване на договора за избрания представител, който ще извършва контрол, както и за екипа и лицата, които ще осъществяват инвеститорски контрол по време на изпълнението.
7. Да уведомява **ИЗПЪЛНИТЕЛЯ** писмено в 5/пет/ дневен срок след установяване на появили се в гаранционния срок дефекти.

**(2) ВЪЗЛОЖИТЕЛЯТ** има право:

1. Да проверява изпълнението на този договор по всяко време относно качеството на видовете работи, монтираните съоръжения, вложените материали и спазване правилата за безопасна работа, по начин незатрудняващ работата на **ИЗПЪЛНИТЕЛЯ.**
2. При констатиране на некачествено извършени работи, влагане на некачествени или нестандартни материали и съоръжения, да спира извършването на СМР до отстраняване на нарушението. Подмяната на същите и отстраняването на нарушенията са за сметка на **ИЗПЪЛНИТЕЛЯ.**
3. **ВЪЗЛОЖИТЕЛЯТ** не носи отговорност за действия или бездействия на **ИЗПЪЛНИТЕЛЯ**, в резултат на които възникнат:

**а)** смърт или злополука, на което и да било физическо лице;

**б)** загуба или нанесена вреда/щета на каквото и да било имущество, вследствие изпълнение предмета на договора.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 11 (1) ИЗПЪЛНИТЕЛЯТ** се задължава:

1. Да изпълнява дейностите по предмета на настоящия договор качествено и в договорения срок, като организира и координира цялостния процес в съответствие с:

**а)** поетите ангажименти, съгласно предложенията, неразделна част от договора;

**б)** условията и техническите изисквания на документацията и обявлението за откритата процедура;

**в)** „Технически правила и изисквания за поддържане на пътищата” на Национална агенция „Пътна инфраструктура” от 2009 г., „Технически правила за приложение на ограничителни системи за пътища по републиканската пътна мрежа 2010 г.”, „Техническа спецификация” на Агенция „Пътна инфраструктура” от 2014 г., „Техническата документация за стоманени предпазни огради и парапети за автомобили” - ИАП, 2004 г.” и „Техническите правила за приложение на стоманени предпазни огради по Републиканските пътища” - ГУП, 1994 г.) и нормативните технически изисквания към изпълнението на всеки вид работа;

**г)** действащата нормативна уредба в Република България - за строителство, безопасност и хигиена на труда и пожарна безопасност и всички останали нормативни разпоредби, касаещи изпълнението на договора.

1. Да поддържа уличната мрежа съгласно **ИЗИСКВАНИЯ КЪМ ИЗПЪЛНЕНИЕТО ПРИ ПОДДЪРЖАНЕ, БАЗИРАНО НА ПОКАЗАТЕЛИ НА ИЗПЪЛНЕНИЕ** на договореното ниво при стриктно спазване на изискванията.
2. Да осигурява свои представители за съставяне и подписване на протоколите от месечните инспекции, констативни протоколи и други двустранни документи.
3. Да влага при изпълнението качествени материали, конструкции и съоръжения, отговарящи на техническите изискванията и стандарти, за които да представя при поискване от **ВЪЗЛОЖИТЕЛЯ** необходимите сертификати и фактури за придобиването им.
4. Да представя на **възложителя** декларация за съответствие на влаганите строителни продукти съгласно Наредба № РД-02-20-1 от 05.02.2015 г. за условията и реда за влагане на строителни продукти в строежите на Р. България и протоколи за изпитване след приключване на строително-монтажните работи.
5. Да осигури на **ВЪЗЛОЖИТЕЛЯ** възможност да извършва контрол по изпълнението на ремонтните дейности, включително контрол върху работата на техниката, наличните материали, дневника за наличността и движението на техниката. В случай на осъществяване на контрол по отношение на спазването на сроковете на времената за приключване да осигури и достъп в собствената му или наети бази.
6. Да изпълнява всички нареждания и заповеди по изпълнението на СМР, дадени от **ВЪЗЛОЖИТЕЛЯ** и неговия представител, упражняващ контрол, в определения за това срок.
7. Да извършва за своя сметка всички работи по отстраняването на виновно допуснати грешки, недостатъци и др., констатирани от **ВЪЗЛОЖИТЕЛЯ**.
8. Да уведомява **ВЪЗЛОЖИТЕЛЯ** за извършени СМР, които подлежат на закриване и чието качество и количество не могат да бъдат установени по-късно. След съставяне на двустранен акт образец 12, **ВЪЗЛОЖИТЕЛЯТ** ще даде писмено разрешение за закриването им.
9. Да съставя, оформя и представя необходимите документи за разплащане, отчитащи извършените СМР /количествени сметки, акт за установяване на извършени СМР, двустранна сметка 22 и фактура/.
10. За периода на извършването на ремонтни дейности да изготви проект за временна и/или постоянна организация на движението и да го съгласува с компетентните органи. Съгласуването на проекта е включено в цената на договора и за него **ВЪЗЛОЖИТЕЛЯТ** не дължи плащане. **ИЗПЪЛНИТЕЛЯТ** организира изпълнението на съгласувания проект.
11. Да уведомява писмено **ВЪЗЛОЖИТЕЛЯ** винаги, когато съществува опасност от забавяне или нарушаване изпълнението на графика.
12. Да охранява обекта за своя сметка за времето на осъществяване на ремонтните дейности.
13. Да поддържа надлежно по време на изпълнението на строителните работи за своя сметка **застраховка “професионална отговорност”** като лице изпълняващо строителна стойност за вреди, причинени на **възложителя** илина трети лица при или по повод изпълнението на дейности **за строежи ІІ категория**, съгласно чл. 171 от ЗУТ. Застрахователната полица да се представи на **ВЪЗЛОЖИТЕЛЯ** при сключване на договора.
14. **Изпълнителят** е длъжен да инспектира района, предмет на поръчката и да набира актуална информация за състоянието на улиците и пътните съоръжения и необходимите ремонти със съответните количествени измерители и да представя на **ВЪЗЛОЖИТЕЛЯ** ежемесечно съответна справка. Информацията се изпраща до 15 число на всеки месец.
15. **Изпълнителят** е длъжен да информира **ВЪЗЛОЖИТЕЛЯ** писмено най-малко 24 часа преди започване на всеки конкретен обект, като информацията трябва да съдържа дата и час на започване и завършване на обекта и временната организация на движение.
16. **Изпълнителят** е длъжен да следи за извършваните от страна на експлоатационни дружества или други дружества ремонтни работи, свързани с нарушаване целостта на настилките и тротоарите в обхвата на съответния район и състоянието на отводнителните съоръжения, осигуряващи режим на нормална експлоатация на уличните платна и да контролира съвместно с районните администрации качественото възстановяване на пътните настилки след приключване на ремонтните работи. При констатиране на некачествено изпълнение по възстановяване на пътните настилки незабавно предприема необходимите действия за отстраняване на дефектите.
17. **Изпълнителят** се задължава за целия период на изпълнение на поръчката да осигури диспечерски пункт за организация на изпълнението на поръчката, както и с минимум 5 аварийни групи.
18. **ИЗПЪЛНИТЕЛЯТ** няма право да се позове на незнание и/или непознаване на обекта, предмет на договора.
19. **ИЗПЪЛНИТЕЛЯТ** носи пълна отговорност за безопасността на всички видове работи и ремонтни дейности.
20. **ИЗПЪЛНИТЕЛЯТ** се задължава по време на изпълнението на СМР да не допуска повреди или разрушения на инженерната инфраструктура в границите на зоната, при осъществяване на действия по изпълнение на договора.
21. В случай, че по своя вина **ИЗПЪЛНИТЕЛЯТ** причини вреди по чл. 11, ал. 1, т. 21, то възстановяването им е за негова сметка, в рамките на срок определен от **ВЪЗЛОЖИТЕЛЯ**.
22. Да не допуска замърсяване на улици и околната среда, да осигурява опазване на дърветата, тротоарите и площадките, както и да спомага за ограничаване на неорганизираните прахови eмисии, минимум чрез оросяване на строителната площадка и пътните настилки в границите на обекта. Санкциите при констатирани нарушения, от упълномощените за това органи, са за сметка на **ИЗПЪЛНИТЕЛЯ.**
23. Ако за изпълнението на договора се налага **ИЗПЪЛНИТЕЛЯТ** да ползва взривни, горивни и/или други опасни материали, представляващи заплаха за здравето и сигурността на населението, същият е длъжен да спазва стриктно действащите разпоредби в Република България.
24. След внедряване от страна на Столична община на Географска Информационна Система (ГИС) **ИЗПЪЛНИТЕЛЯТ** се задължава да поддържа актуална информацията, касаеща предмета на договора, за целия срок на договора, като нанася в ГИС всички извършени ремонти и други характеристики на пътната инфраструктура.
25. При фрезоване на зони от асфалтовата настилка, същите следва да бъде запълнени в рамките на 48 (четиридесет и осем часа) от започването на ремонтните дейности.
26. В 30 дневен срок от сключване на договора **ИЗПЪЛНИТЕЛЯТ** трябва да създаде и поддържа за срока на договора административна информационна система (АИС) при спазване на изискванията на Наредбата за общите изисквания към информационните системи, регистрите и електронните административни услуги.

За осъществяване на горните изисквания се спазват указанията на Държавна агенция „Електронно управление“ (ДАЕУ): <https://www.e-gov.bg/bg/119>

Непосредствено след създаване на АИС, Изпълнителят подава Заявление за включване в средата за електронен обмен на документи, в съответствие с единния технически протокол до председателя на ДАЕУ чрез кмета на Столична община.

**VII. ТЕХНИЧЕСКИ КАПАЦИТЕТ НА ИЗПЪЛНИТЕЛЯ**

**Чл. 12 (1)** **ИЗПЪЛНИТЕЛЯТ** сам осигурява оборудването, посочено в Техническата оферта, което му е необходимо за точното изпълнение на Договора.

**(2)** При изпълнение на дейностите по договора **ИЗПЪЛНИТЕЛЯТ** ще разполага и използва оборудването, посочено в Техническата оферта по вид, номенклатура, брой и технически характеристики, и със статут на собствено, наето или на лизинг или собственост на подизпълнители, съответно представено от трети лица.

**(3)** **ИЗПЪЛНИТЕЛЯТ** ще разполага и ще използва техническо оборудване за изпитване и изследване и акредитирана строителна лаборатория, с което ще се осигурява контрол на качеството на производството на всички видови асфалтови смеси и елементи и на изпълнените дейности.

**(4)** **ИЗПЪЛНИТЕЛЯТ** се задължава да поддържа технически изправно, безопасно и в пълна наличност оборудването съгласно оферираното в Техническата Оферта. Нарушаване на изискванията по тази алинея, когато то се отразява неблагоприятно върху качеството или сроковете на изпълнение на дейностите от **ИЗПЪЛНИТЕЛЯ** или застрашава живота и здравето на гражданите**,** ще се счита за неизпълнение на този Договор, което ако е над три нарушения, е основание за едностранно прекратяване на Договора от страна на **ВЪЗЛОЖИТЕЛЯ.**

**(5)** **ИЗПЪЛНИТЕЛЯТ** има право да променя оборудването по чл. 12, ал. 1 на свой риск с цел подобряване на качеството и срока за изпълнение на съответната дейност, след получаване на писменото съгласие на **ВЪЗЛОЖИТЕЛЯ**. Съгласието се дава само ако предложеното ново оборудване е с технически характеристики еднакви или по-добри от тези на оборудването, посочено в Техническата оферта.

**(6)** **ИЗПЪЛНИТЕЛЯТ** няма право да използва оборудването по чл. 12, ал. 1 за изпълнение на дейности по друг договор за същия период, освен в случаите на поискано от **ИЗПЪЛНИТЕЛЯ** и одобрено от **ВЪЗЛОЖИТЕЛЯ** изрично писмено съгласие. В случай на неизпълнение на това задължение **ИЗПЪЛНИТЕЛЯТ** дължи неустойка в размер на 20 % от стойността на фиксираното месечно плащане за изпълнението на дейностите по договора, определено от **ИЗПЪЛНИТЕЛЯ** с предложената от него стойностна сметка към ценовата му оферта за изпълнение на поръчката.

**VIII ГАРАНЦИОНЕН СРОК.**

**Чл. 13 (1) ИЗПЪЛНИТЕЛЯТ** поема гаранция за изпълнените ремонтни работи и дейности по чл. 1, ал. 1, т. 2 за срок от ……./………../ години съгласно предложението на **ИЗПЪЛНИТЕЛЯ.** Гаранционният срок започва да тече от датата на подписване на акт за установяване на извършени СМР.

**(2)** За появилите се в гаранционния срок дефекти и недостатъци **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** в 5/пет/ дневен срок след установяването им.

**(3)** **ИЗПЪЛНИТЕЛЯ** се задължава да отстранява за своя сметка всички появили се дефекти и/или скрити недостатъци в гаранционния срок. Същите следва да бъдат отстранени в посочен от **ВЪЗЛОЖИТЕЛЯТ** срок.

**IX. ГАРАНЦИИ**

**Чл. 14 (1)** Внесената гаранция за изпълнение на договора е в размер на 3% от прогнозната стойност 16 666 666,67 в размер на …./…/ лева. Гаранцията е представена като безусловна и неотменима банкова гаранция или под формата на паричен депозит, застраховка, обезпечаваща изпълнението, чрез покритие отговорността на **ИЗПЪЛНИТЕЛЯ.**

**(2)** Гаранцията за изпълнение на договора се представя при подписването му и **ИЗПЪЛНИТЕЛЯТ** е длъжен да я поддържа валидна за целия срок на действие на договора.

**(3)** **ВЪЗЛОЖИТЕЛЯТ** има право да усвои изцяло или част от Гаранцията за изпълнение на договора при неточно изпълнение на задължения по договора от страна на **ИЗПЪЛНИТЕЛЯ**, в това число при едностранно прекратяване на договора от **ВЪЗЛОЖИТЕЛЯ,** поради виновно неизпълнение на задълженията на **ИЗПЪЛНИТЕЛЯ** по договора.

**(4)** **ВЪЗЛОЖИТЕЛЯТ** има право да усвои такава част от гаранцията, която покрива отговорността на **ИЗПЪЛНИТЕЛЯ** за неизпълнението, включително размера на начислените неустойки и наложени, но неизплатени санкции.

**(5)** При едностранно прекратяване на договора от **ВЪЗЛОЖИТЕЛЯ** поради виновно неизпълнение на задължения на **ИЗПЪЛНИТЕЛЯ** по договора, сумата на гаранцията за изпълнение на договора се усвоява изцяло като обезщетение за прекратяване на договора.

**(6)** В случаите на усвояване от **ВЪЗЛОЖИТЕЛЯ** на суми от гаранцията за изпълнение на договора, **ИЗПЪЛНИТЕЛЯТ** е длъжен в срок до 5 работни дни да възстанови размера на гаранцията. Ако **ИЗПЪЛНИТЕЛЯТ** не възстанови размера на гаранцията в случаите на усвояване на суми, **ВЪЗЛОЖИТЕЛЯТ** има право да прекрати договора.

**(7)** При прекратяването на договора, извън случаите по чл. 14, ал. 5, неусвоената гаранция се възстановява на **ИЗПЪЛНИТЕЛЯ** в срок до 10 работни дни.

**X. РАЗПРЕДЕЛЕНИЕ НА РИСКА ПРИ НАСТЪПВАНЕ НА НЕПРЕДВИДЕНИ ОБСТОЯТЕЛСТВА**

**Чл. 15 (1)** Непредвидени обстоятелства са обстоятелствата от извънреден характер, възникнали след сключването на договора, независимо от волята на страните, които не са могли да бъдат предвидени и правят невъзможно изпълнението при договорените условия.

**(2)** От подписването на договора и по време на цялото му времетраене, рисковете които се поемат от **ВЪЗЛОЖИТЕЛЯ**, доколкото те пряко засягат изпълнението на дейности по договора, са тези възникнали при настъпването на непредвидени обстоятелства.

**(3)** Всички останали рискове, извън тези по чл. 15 , ал. 1 са рискове на **ИЗПЪЛНИТЕЛЯ.**

**(4)** При възникването на непредвидени обстоятелства изпълнението на задълженията по договора и съответните насрещни задължения се спират за времетраенето на непредвиденото обстоятелство.

**(5)** Срокът за изпълнение на задължението (конкретната работа) се продължава съобразно периода, през който изпълнението е било спряно от непредвиденото обстоятелство.

**(6)** Страната, която не може да изпълни задълженията си по този договор поради непредвидени обстоятелства, се освобождава от отговорност. Не може да се позовава на непредвидени обстоятелства онази страна, чиято небрежност или умишлени действия или бездействия са довели до невъзможност за изпълнението на договора. Липсата на парични средства не представлява непредвидени обстоятелства.

**(7)** Настъпваното на непредвиденото обстоятелство не освобождава страните от изпълнение на задължения, които е трябвало да бъдат изпълнени преди настъпване на събитието.

**(8)** Страна, която е засегната от непредвидени обстоятелства, е длъжна в срок 24 часа от настъпването, респективно от узнаване на събитието, писмено да извести другата страна за непредвиденото обстоятелство. Известието задължително съдържа информация за:

1. очакваното въздействие на непредвиденото обстоятелство върху изпълнение на работите по този договор, както и
2. предложения за начините на избягване или намаление на ефекта от такова събитие, респективно обстоятелство.
3. предполагаемият период на действие и преустановяване на непредвиденото обстоятелство
4. евентуалните последствия от него за изпълнението на този договор.

**(9)** В случай, че страна, засегната от непредвиденото обстоятелство, не изпрати никакво известие, същата дължи на другата страна обезщетение за вредите от това бездействие и няма право да иска удължаване на сроковете, предвидени за извършване на съответната работа.

**(10)** Непреодолимата сила трябва да бъде потвърдена писмено от Българска търговско-промишлена палата /БТПП/.

**(11)** От датата на настъпването на непредвиденото обстоятелство до датата на преустановяване на действието му, страните предприемат всички необходими действия, за да избегнат или смекчат въздействието на непредвиденото обстоятелство и да продължат да изпълняват задълженията си по този договор, които не са възпрепятствани от непредвиденото обстоятелство.

**(12)** Доколкото непредвиденото обстоятелство е риск, обхванат от условията на застрахователното покритие, **ИЗПЪЛНИТЕЛЯТ** е длъжен незабавно да предяви съответните претенции по застрахователната полица.

**(13)** Не представляват непредвидени обстоятелства по смисъла на този договор действията на дружествата- доставчици на комунални услуги, свързани с нарушаване целостта на настилките в обхвата на съответната зона и състоянието на отводнителните съоръжения, осигуряващи режим на нормална експлоатация на уличните платна, както и всякакви други действия на трети лица, които оказват негативно влияние върху състоянието на уличната мрежа. Рискът от такива действия се носи от **ИЗПЪЛНИТЕЛЯ,** който е длъжен да поправи настъпилите вреди.

**XI. НЕУСТОЙКИ И САНКЦИИ**

**Чл. 16 (1) ВЪЗЛОЖИТЕЛЯТ** и **ИЗПЪЛНИТЕЛЯТ** не носят отговорност при невиновно неизпълнение на договорните си задължения.

**(2)** Всички вреди, понесени от **ВЪЗЛОЖИТЕЛЯ,** резултат на грешки, недостатъци и пропуски, както и в резултат от некачественото СМР и неспазване на сроковете, са за сметка на **ИЗПЪЛНИТЕЛЯ**.

**(3)** При неизпълнение на задълженията си по настоящия договор **ИЗПЪЛНИТЕЛЯТ** дължи неустойка.

**(4)** **ИЗПЪЛНИТЕЛЯТ** дължи санкция за непостигнато ниво на обслужване в нарушение на чл. 6, ал. 2 от договора, както следва:

**1.** При неспазване на сроковете по 3 (три) от показателите за време за приключване на първоначално възстановяване/ремонт, от момента на подписване на договора, независимо от продължителността на забавата в изпълнението, се начислява санкция в размер на 10% от общата стойност на чл. 4, ал. 1. без ДДС.

**2.** При повторно констатиране на неспазване на сроковете на други 3 (три) или повече от показателите за време за приключване на първоначално възстановяване/ремонт, независимо от продължителността на забавата в изпълнението, на **ИЗПЪЛНИТЕЛЯ** се начислява санкция в размер на 100% от стойността по чл. 4, ал. 1. Без ДДС.

**3.** При неспазване на сроковете по 7 (седем) от показателите за време за приключване на първоначалното възстановяване/ремонт, **ВЪЗЛОЖИТЕЛЯТ** има право едностранно да прекрати договора с 10 дневно писмено предизвестие.

**4.**  При условията на чл. 16, ал. 4, т.7, **ВЪЗЛОЖИТЕЛЯТ** има право на неустойка в размер на стойността по чл. 4, ал. 1 без ДДС умножена за 12 месеца. Правото на неустойка се упражнява независимо от правото на прекратяване на договора.

**Чл. 17 (1)** Санкция за некачествено изпълнение при нарушение на чл. 11, ал. 1, т.2:

**1.**  Когато от 1 (един) до 5 (пет) показателя от посочените в таблици от 1 до 10 от документацията не отговарят на съответното ниво на поддържане на **ИЗПЪЛНИТЕЛЯ** се начислява санкция в размер на 50% от предвидената стойност без ДДС в офертата на **ИЗПЪЛНИТЕЛЯ** за съответната улица, за която е допуснато отклонение от нивото за поддържане.

**2.**  Когато над 5 (пет) показателя от посочените в таблици от 1 до 10 не отговарят на съответното ниво на поддържане на **ИЗПЪЛНИТЕЛЯ** се начислява санкция в размер на 100% от предвидената стойност без ДДС в офертата на **ИЗПЪЛНИТЕЛЯ** за съответната улица, за която е допуснато отклонение от нивото за поддържане.

**3.**  Когато 25% от всички предвидени улици в дадена зона, вкл. пътните връзки, не отговарят на съответното ниво на поддържане по показатели, посочени в таблици от 1 до 10, се налага допълнителна санкция на **ИЗПЪЛНИТЕЛЯ** в размер на 25% от общата стойност без ДДС на предвиденото плащане за месеца за всички улици в зоната.

**4.**  При констатиране на 3 /три/ последователни случая на нарушение по чл. 17, ал. 1, т. 1, от настоящият договор, **ВЪЗЛОЖИТЕЛЯТ** има право едностранно да прекрати договора с 10 дневно писмено предизвестие.

**5.** При забавяне на задължението по т. 27 от Раздел VI на настоящият договор **ИЗПЪЛНИТЕЛЯТ** дължи неустойка в размер на 10% без ДДС от стойността по чл. 4, ал. 1, за всеки ден от забавата.

**Чл. 18** Санкции при неизпълнение на други задължения:

**1.** За неизпълнение на задълженията за приключване на възложени по чл. 1, ал. 1, т. 2 дейности, **ИЗПЪЛНИТЕЛЯТ** дължи неустойка в размер на 1% на ден от стойността без ДДС на възложените, но неизвършени в посочения в заданието срок за приключване на строително-монтажни работи, до датата на окончателното им приключване, но не повече от 50 % от същата стойност и освен в случаите на доказани обективни причини за забавянето.

**2.** При неизпълнение на чл. 5, ал. 4 от договора по вина на **ИЗПЪЛНИТЕЛЯ**, той дължи неустойка в размер на 2% от стойността без ДДС по чл. 4, ал. 1, на ден, но не повече от 25%, от стойността на възложените и забавени за приемане дейности по задания, от датата на забавяне до датата на представяне документите при **ВЪЗЛОЖИТЕЛ**.

**3.** При неизпълнение на задълженията по чл. 11, ал. 1, т. 14 или чл.14, ал. 2 **ВЪЗЛОЖИТЕЛЯТ** има право да спре плащанията по договора до изпълнение на задълженията.

**4.** При неизпълнение на задълженията по чл. 11, ал. 1, т. 26, **ВЪЗЛОЖИТЕЛЯТ** има право да наложи глоба в размер на 1000 (хиляда) лв за всяко констатирано нарушение.

**5.** При едностранно прекратяване на договора, поради виновно неизпълнение от страна на **ИЗПЪЛНИТЕЛЯ**, **ВЪЗЛОЖИТЕЛЯТ** задържа гаранцията за изпълнение.

**6.** При неотстраняване на появилите се дефекти в гаранционния срок от **ИЗПЪЛНИТЕЛЯ,** направените разходи от **ВЪЗЛОЖИТЕЛЯ** за отстраняването им са дължими от **ИЗПЪЛНИТЕЛЯ** в троен размер, както и претърпените вреди/щети.

**Чл. 19 (1)** **ВЪЗЛОЖИТЕЛЯТ** има право да удържа начислените и предявени неустойки от сумите, подлежащи на плащане.

 **(2).** Плащането на санкциите/неустойките, уговорени в този Договор, не ограничава правото на изправната страна да търси от виновната страна реално изпълнение и/или обезщетение за понесени вреди/щети и пропуснати ползи във връзка с неизпълнение на условия и или разпоредби на този договор, надвишаващи размера на санкцията/ неустойката, съгласно приложимото право**.**

**Чл. 20 (1)** При забавяне плащанията от страна на **ВЪЗЛОЖИТЕЛЯ,** същия дължи на **ИЗПЪЛНИТЕЛЯ** законната лихва .

**(2)** Наложените глоби от държавните институции за установени нарушения са за сметка на виновната страна.

**(3)** При причиняване на ПТП и/или възникване на щета в резултат на неизпълнение или некачествено изпълнение предмета на договора, както и на всички нормативни и технически изисквания, които следва да се спазват при изпълнението на този договор, **ИЗПЪЛНИТЕЛЯТ** носи пълна имуществена отговорност за причинените вреди/щети.

**(4)** При прекратяване на договора от страна на **ВЪЗЛОЖИТЕЛЯ,** по независещи от **ИЗПЪЛНИТЕЛЯ** причини, **ВЪЗЛОЖИТЕЛЯТ** заплаща на **ИЗПЪЛНИТЕЛЯ** извършените до момента дейности, установени с двустранен акт.

**XII. ПРЕКРАТЯВАНЕ НА ДОГОВОРА**

**Чл. 21 (1)** Настоящият договор се прекратява с изтичане срока на договора и изпълнение на задълженията на страните.

**(2)** Договорът може да бъде прекратен преди изтичане на срока:

1. по взаимно съгласие на страните, изразено в писмена форма;
2. при виновно системно неизпълнение или забава в изпълнението на задълженията на една от страните по договора с 10/десет/ дневно писмено предизвестие от изправната до неизправната страна; Системност е налице при неизпълнение на задълженията повече от 2 пъти. Виновно неизпълнение от страна на **ИЗПЪЛНИТЕЛЯ** се констатира от длъжностно лице на **ВЪЗЛОЖИТЕЛЯ** чрез подписване на констативен протокол.
3. с десетдневнописмено предизвестие от страна на **ВЪЗЛОЖИТЕЛЯ** ако в резултат на обстоятелства, възникнали след сключването на договора, не е в състояние да изпълни своите задължения.
4. в посочените в раздел XI случаи.
5. едностранно и без предизвестие от **ВЪЗЛОЖИТЕЛЯ** при неизпълнение на което и да е задължение на **ИЗПЪЛНИТЕЛЯ** по този договор.
6. едностранно и без предизвестие от **ВЪЗЛОЖИТЕЛЯ** при започване на процедура по ликвидация или откриване на производство по обявяване в несъстоятелност на **ИЗПЪЛНИТЕЛЯ**.
7. при нарушение от страна на **ИЗПЪЛНИТЕЛЯ** на действащата нормативна уредба в Република България.
8. В случаите по т. 5, т.6 и т.7 Възложителят не дължи неустойки и обезщетения на **ИЗПЪЛНИТЕЛЯ.** Изплаща се само реално извършените и приети по съответният ред дейности.

**XIII. УСЛОВИЯ ОТНОСНО ПОДИЗПЪЛНИТЕЛИ \***

*(\*Условията на настоящия раздел се прилагат само ако изпълнителят е декларирал в офертата си, че ще ползва подизпълнител/и)*

**Чл. 22**. **(1)** В случай, че **ИЗПЪЛНИТЕЛЯТ** е посочил в офертата си, че ще ползва подизпълнител/и, той е длъжен да сключи договор със същия/те в срок от 3 /три/ дни от сключване на настоящия договор. Сключването на договор за подизпълнение не освобождава **ИЗПЪЛНИТЕЛЯ** от отговорността му за изпълнение на договора за обществена поръчка.

**(2) ИЗПЪЛНИТЕЛЯТ** няма право да:

1. сключва договор за подизпълнение с лице, за което е налице обстоятелство по чл.54 от ЗОП;

2. възлага изпълнението на една или повече от дейностите, включени в предмета на обществената поръчка, на лица, които не са подизпълнители;

3. заменя посочен в офертата подизпълнител, освен когато:

а) за предложения подизпълнител е налице или възникне обстоятелство по чл.54 от ЗОП;

б) предложеният подизпълнител престане да отговаря на нормативно изискване за изпълнение на една или повече от дейностите, включени в предмета на договора за подизпълнение;

**(3)** В срок до 3 /три/ дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител, **ИЗПЪЛНИТЕЛЯТ** изпраща оригинален екземпляр от договора или допълнителното споразумение на възложителя заедно с доказателства, че не е нарушена забраната по ал. 2.

**(4)** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(5) ИЗПЪЛНИТЕЛЯТ** е длъжен да прекрати договор за подизпълнение, ако по време на изпълнението му възникне обстоятелство по чл. 54 от ЗОП.

 **Чл. 23. (1)** **ВЪЗЛОЖИТЕЛЯТ** приема изпълнението на дейност по договора, за която **ИЗПЪЛНИТЕЛЯТ** е сключил договор за подизпълнение, в присъствието на **ИЗПЪЛНИТЕЛЯ** и на подизпълнителя/ите.

**(2)** При приемането на работата **ИЗПЪЛНИТЕЛЯТ** може да представи на **ВЪЗЛОЖИТЕЛЯ** доказателства, че договорът за подизпълнение е прекратен, или работата или част от нея не е извършена от подизпълнителя.

**(3)** В случай на сключени договори за подизпълнение, **ВЪЗЛОЖИТЕЛЯТ** извършва окончателното плащане по договора, след като получи от **ИЗПЪЛНИТЕЛЯ** доказателства, че е заплатил на подизпълнителя/ите всички работи, приети по реда на ал. 1. Тази алинея не се прилага в случаите по ал. 2.

 **Чл. 24. (1)** Когато частта от поръчката, която се изпълнява от подизпълнител, може да бъде предадена като отделен обект на изпълнителя или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част на подизпълнителя.

 **(2)** Разплащанията по ал. 1 се осъществяват въз основа на искане, отправено от подизпълнителя до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15-дневен срок от получаването му.

 **(3)** Към искането по ал. 2 изпълнителят предоставя становище, от което да е видно дали оспорва плащанията или част от тях като недължими.

 **(4) ВЪЗЛОЖИТЕЛЯТ** има право да откаже плащане по ал. 1, когато искането за плащане е оспорено, до момента на отстраняване на причината за отказа.

 **Чл. 25. (1)** Замяна или включване на подизпълнител по време на изпълнение на договор се допуска по изключение, когато възникне необходимост, ако са изпълнени

едновременно следните условия:

 1. за новия подизпълнител не са налице основанията за отстраняване в процедурата за възлагане на обществена поръчка;

 2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

 **(2)** При замяна или включване на подизпълнител изпълнителят представя на **ВЪЗЛОЖИТЕЛЯ** всички документи, които доказват изпълнението на условията по ал.1.

**XIV. ДРУГИ**

**Чл. 26 (1)** Остатъчните материали, получени при извършване на ремонтните работи – паваж, еластични огради и др. се съхраняват в складовата база на **изпълнителя** и се използват повторно при необходимост. До 31.01. всяка година **изпълнителят** предоставя информация за получените и изразходваните материали от предходната година.

**(2)** За вида и количеството на остатъчните материали се оформят двустранни протоколи между представителя на **възложителя,** упражняващ контрол и **Изпълнителя.**

**(3)** Повторното влагане на годните за използване материали се извършва с двустранен протокол между представителя на **възложителя,** упражняващ контрол и **Изпълнителя** с разрешението на **Възложителя.**

**(4)** Осигуряването на временна организация на движение е за сметка на **изпълнителя.**

**(5)** Изготвянето, поддържането и актуализирането на информацията за състоянието на всички улици, общински пътища и пътни съоръжения в съответния район е за сметка на **изпълнителя.**

**(6)** Всички съобщения между страните във връзка с настоящия договор следва да бъдат в писмена форма. Съобщенията ще се получават на следните адреси:

1. за **ВЪЗЛОЖИТЕЛЯ**:

* Адрес София, ул. “Московска” № 33
* БУЛСТАТ 000696327
* е-майл: …
* факс: …

 2. за **ИЗПЪЛНИТЕЛЯ**:

* Адрес …
* Булстат …
* е-майл: …
* факс: …

**(7)** При промяна на данните, посочени в предходната алинея, всяка от страните е длъжна писмено да уведоми другата в 3-дневен срок от настъпване на промяната.

 **(8)** Съобщения по договора могат да се изпращат по факс или електронна поща на адреса на съответната страна със следните уговорки:

1. Всяко съобщение, изпратено по факс или електронна поща, се счита за доставено и получено на датата на изпращането му.
2. Съобщенията се считат, че включват всякакви одобрения, съгласия, инструкции, заповеди, удостоверения и други, които се правят съгласно клаузите на настоящия договор.

**(9)** Изпълнителят се задължава да предостави за собствена сметка, и да поддържа постоянно в експлоатация по време на срока на договора, такова оборудване за комуникация, което гарантира, че както писмените (факс или електронна поща), така и устните (гласови) комуникации могат да бъдат установени по всяко време.

**Чл. 27.** Споровете по тълкуването и изпълнението на този договор се решават с преговори, а при невъзможност за постигане на съгласие – по съдебен ред от компетентния съд в Република България.

**Чл. 28.** За неуредените в този договор въпроси се прилагат Закона за задълженията и договорите и други действащи нормативни актове, относими към предмета на договора.

**Чл. 29.** Настоящият договор се състави в 2 (два) еднообразни екземпляра - един за **ВЪЗЛОЖИТЕЛЯ**, един за **ИЗПЪЛНИТЕЛЯ**.

**Чл. 30.** Приложения към настоящия договор, явяващи се неразделна част от него са:

1. Техническо предложение на Изпълнителя
2. Ценово предложение на Изпълнителя
3. Техническа спецификация на Възложителя
4. **Приложение №1 -** Видовете СМР, използвани при текущ ремонт и поддържане на пътните настилки /в т.ч. и тротоарите/ на всички улици, общински пътища и републикански пътища /съгласно споразумителен протокол/ в границите на Столична община и видовете СМР при поддържане на пътните съоръжения - мостове, пасарелки, водостоци.
5. **Приложение №2 -** Видовете СМР, използвани при текущ ремонт и поддържане на пътните настилки /в т.ч. и тротоарите/ на всички улици, общински пътища и републикански пътища /съгласно споразумителен протокол/ в границите на Столична община и видовете СМР при поддържане на пътните съоръжения - мостове, пасарелки, водостоци.
6. **Приложение №3 –**Видове СМР, извършвани при текущ ремонт на подлези.
7. **Приложение №4 -** Видовете материали използвани при текущ ремонт и поддържане на пътните настилки и пътните съоръжения - мостове, пасарелки, водостоци и подлези.
8. **Приложение №5 -** Видове механизация, използвана при текущ ремонт и поддържане на пътните настилки и пътните съоръжения - мостове, пасарелки, водостоци и подлези.
9. **Приложение №6 –** Стойностна сметка-Улици за текущo и превантивно поддържане по показатели на изпълнение в границите на …….. зона …
10. **Таблици от 1 до 10** за нивото на обслужване за улици и булеварди.

Забележка: *Условията на настоящия раздел се прилагат само ако изпълнителят е декларирал в офертата си, че ще ползва подизпълнител/и.*

Забележка: \* Под **Възложител упражняващ контрол** - да се разбира консултанта упражняващ инвеститорски контрол.

**ВЪЗЛОЖИТЕЛ ИЗПЪЛНИТЕЛ**

**ЗАМЕСТНИК-КМЕТ НА „…“**

**СТОЛИЧНА ОБЩИНА:**

/ Евгени Иванов Крусев/ /…/

Възложител съгласно Заповед №

СОА17-РД09-78/17.01.2017 г.

на Кмета на Столична община

**ГЛАВЕН**

**СЧЕТОВОДИТЕЛ:**

/…/